Rødts partileder Bjørnar Moxnes er sterkt kritisk til koronaviruset. Nå varsler han mistillitsforslag i Stortinget.

– Vi kan ikke ha det sånn i dette landet. Folk er redde og sinte. Det må få følger, forklarer Moxnes.

Skaper en fryktkultur

Han mener viruset har fått holde på lenge nok, og at det rammer vanlige norske arbeidsfolk som sykepleiere og lærere.

– Det skaper en fryktkultur hvor folk ikke tør å møte opp på jobb. Vi må ta denne frykten på alvor.

Rødts klare linje i korona-spørsmålet er et tegn på at de er det eneste ordentlige arbeiderpartiet i Norge, hevder partilederen.

– Det er veldig lenge siden vi stod for «væpna revolusjon». Vi tror fremdeles på det sosialistiske riket, men det skal bygges på demokratisk vis: gjennom en serie mistillitsforslag.

Støre ønsker mer utredning

Aps partileder Jonas Gahr Støre forklarer at han ønsker seg mer utredning:

– Arbeiderpartiet er et ansvarlig parti. Jeg mener det er for tidlig å avgjøre om koronaviruset er skadelig eller ikke.

Debatten om koronaviruset gikk også i Oslo FrP i helgen. Lokallaget endte med å gå inn for et forbud mot koronaviruset.